OpenLLM-France/wikimedia huggingface dataset:
# Yen

    Evit implijoù all, gwelet Yen (disheñvelout).
Yen 日本円 :
| ur bilhed 2000¥ a skeudenn Shureimon ||
| Kod ISO 4217 | JPY |
| Implijet e | Japan |
| Monc’hwezh | −1.8% |
| Andon | The Statistics Bureau and the Director-General for Policy Planning, 2009 Jun. est. |
| Rannadur | |
| 1/100 | sen |
| 1/1000 | rin |
| Arouez | ¥ |
| Plural | Liester ebet ez eus e yezh ar moneiz-mañ. |
| Pezhioù | 1¥, 5¥, 10¥, 50¥, 100¥, 500¥ |
| Bilhedoù | 1000¥, 2000¥, 5000¥, 10000¥ |
| Bank-kreiz | Bank Japan |
| Lec'hienn | www.boj.or.jp |
| Mouler | National Printing Bureau |
| Lec'hienn | www.npb.go.jp |
Ar moneiz japanat ofisiel eo ar yen. Krouet e oa e miz Du 1870 e-lec'h ar ryō (両). JPY eo e god ISO. Ar yen a veze rannet e sen, hag e rin zoken (1/1000), n'int ket implijet abaoe 1954 avat.
D'an 28 a viz Eost 2023 e talve un euro 158,38 yen.

## Doare skrivañ

E arouez grafek e latin a zo ¥. E japaneg e skriver 円 a zo ur stumm eunaet eus an doare-skrivañ kozh 圓. 円 a vez distaget « en » e japaneg (/en/). Ar skrivadur « yen » a zeu eus romanekadur an doare-skrivañ kozh sinaat-ha-japanat ne zalc'h ket kont eus emdroadur an distagadur. « En » e japaneg a dalv kement a « kelc'h » — evel e sinaeg yuan pe e koreeg won, ur gerdarzh heñvel ganto eta.

## Pezhioù moneiz

* 1 yen
* 5 yen
* 10 yen
* 50 yen
* 100 yen
* 500 yen

## Bilhedoù

Seizh seurt bilhedoù a vez graet ganto hiziv an deiz (2006), gant un dalvoudegezh a 1 000, 2 000, 5 000 ha 10 000 yen. Ar bilhedoù 100 ha 500 yen n'eus ket anezho ken. Tri eus ar seizh-mañ a oa roet o mon ganto adalek ar 1añ a viz Du 1984.
* Ar bilhedoù 1 000 yen, skeudenn ar skrivagner Sōseki Natsume (1816-1867) warno.
* Ar bilhedoù 5 000 yen, skeudenn Inazo Nitobe (1862-1933) warno.
* Ar bilhedoù 10 000 yen, skeudenn Yukichi Fukuzawa (1835-1901) warno.
Ar bilhedoù 2 000 yen ne vez ket kavet kement anezho dre ma oant lakaet er-maez diwezatoc'h, d'an 19 a viz Gouere 2000.
Bilhedoù nevez 1 000, 5 000 ha 10 000 a oa lakaet e-barzh d'ar 1añ a viz Du 2004, 20 vloaz goude ar re all eta, evit klokaat reizhiad surentez ar bilhed nevez 2 000 yen.
* Ar bilhedoù 1 000 yen, skeudenn ar mezeg Noguchi Hideyo (1876-1928) warno.
* Ar bilhedoù 5 000 yen, skeudenn ar skrivagnerez Ichiyo Higuchi (1872-1896) warno.
* Ar bilhedoù 10 000 yen, skeudenn Yukichi Fukuzawa warno adarre ; kemmet eo bet tresadenn an tu mat avat, n'eo ket ur fazan ken met ur feniks, tennet eus templ Byōdō-in (平等院) e Kyōto, ar memes hini a zo war ar pezhioù 10 yen.
* 1000 yen (tu mat)
* 1000 yen (tu gin)
* 2000 yen (tu mat)
* 2000 yen (tu gin)
* 5000 yen (tu mat)
* 5000 yen (tu gin)
* 10000 yen (tu mat)
* 10000 yen (tu gin)
* 1000 yen nevez (tu mat)
* 1000 yen nevez (tu gin)
* 5000 yen nevez (tu mat)
* 5000 yen nevez (tu gin)
* 10000 yen nevez (tu mat)
* 10000 yen nevez (tu gin)

## Feur-eskemm euro / yen

* Feur € / ¥ adalek 1999 betek 2022

## Liammoù diavaez

* (en) Lec'hienn Bank Japan
* (en) Currency Museum
* (en) The American numismatic association
* (en) Pezhioù moneiz japanat (skeudennaoueg ha katalog)
* Skeudennoù bilhedoù japanat kozh hag a-vremañ

## Notennoù

* ↑ (ja)(en) 'Bank of Japan'. Kavet : 29 Eost 2023.
# Yenerez

Ur yenerez zo ur seurt armel evit mirout traoù (boued, louzeier...) dre ar yenijenn. Ur c'hombod pennañ disfuet, a-wechoù ur c'hombod skornañ ivez, a ya d'he ober. Reoliet eo he gwrezverk gant ur pomp gwrez hag a dreuzkas an tommder er-maez, o terc'hel anezhañ etre 3° ha 5°C. Implijet e vezont er gêr, er greanterezh hag er c'henwerzh er broioù diorroet.
# Villafranca Piemonte

Villafranca Piemonte zo ur gumun eus Italia, e proviñs Torino, e rannvro Piemonte.
# Villafranca Tirrena

Villafranca Tirrena zo ur gumun italian e meurgêr Messina e Sikilia.
# Villaflor

Villaflor zo ur gumun e Spagn, e proviñs Ávila, e Kastilha ha León.
# Villafranca Sicula

Villafranca Sicula zo ur gumun e proviñs Agrigento, e Sikilia.
# Villafrades de Campos

Villafrades de Campos zo ur gumun eus Spagn, e proviñs Valladolid, en Kastilha ha León.
# Villafranca Montes de Oca

Villafranca Montes de Oca zo ur gumun e Spagn, e proviñs Burgos.
# Villafranca Padovana

Villafranca Padovana a zo ur gumun eus Italia e proviñs Padova, e rannvro Veneto.
# Villafalletto

Villafalletto zo ur gumun eus Italia, e proviñs Cuneo, e rannvro Piemonte.
# Villaferrueña

Villaferrueña zo ur gumun eus Proviñs Zamora e Spagn.
# William Salesbury

William Salesbury (war-dro 1520 – war-dro 1584) a oa ul lenneg kembreat eus ar XVI$^{vet}$ kantved. Gantañ e voe graet an droidigezh kentañ eus an Testamant Nevez e kembraeg, embannet e 1567.

## E vuhez hag e labour

Ganet e oa bet e Llansannan, e Sir Ddinbych gwechall hag e Sir Conwy bremañ, met tremen a reas ar braz eus e yaouankiz e Plas Isa, war lez Llanrwst. Studioù a reas e skol-veur Oxford, ma teskas hebraeg, henc’hresianeg ha latin. Eno e reas anaoudegezh gant levrioù Martin Luther ha William Tyndale, berzet gant an Iliz katolik, ha gant an teknikoù moullañ. E 1547 e voe embannet gantañ ur geriadur saozneg-kembraeg hag ul levr anvet Oll synnwyr pen Kembero ygyd, un dastumad krennlavarioù kembraek savet gant ar barzh Gruffudd Hiraethog.
Evel Erasmus ha Martin Luther, e kave da William Salesbury e oa mat lakaat treiñ ar Bibl e yezh vamm an dud. Protestant penn-kil-ha-troad e oa ha rankout a reas chom kuzhet e-pad ren ar rouanez katolik Mari Iañ (1553-1558), hag e-keit-se en voe moullet skrid ebet gantañ. En em adlakaat a reas da sevel troidigezhioù pa erruas ar rouanez Elesbed Iañ war an tron. E 1563 e voe votet un destenn gant ar parlamant a c’houlenne lakaat treiñ ar Bibl e kembraeg. Labourat a reas Salesbury, a-gevret gant Richard Davies, eskob Tyddewi, ha Thomas Huet, eus iliz-veur Tyddewi ivez, war un droidigezh eus an Testamant Nevez, diwar an henc’hresianeg e kembraeg. Embannet e voe an droidigezh-se d’ar 7 a viz Here 1567. Labourat a reas ivez da dreiñ ar e kembraeg, hag embannet e voe an droidigezh, “Y llyfr Gweddi Gyffredin”, e 1567 ivez. Embann a reas un droidigezh kembraek eus lennadurioù ar pevar Aviel ha Lizhiri an Ebestel hag a gaver er "Book of Common Prayer" (Levr ar Bedenn Voutin), levr oferenn an Anglikaned, dindan an titl Kynniver Llith a Ban (1551).
Gant William Salesbury e voe embannet ivez ul levr a daolenne soniadoù ar c’hembraeg, A briefe and a playne introduction, teachyng how to pronounce the letters in the British tong (1550, eil embannadur e 1567).
En e droidigezhioù e klaskas Salesbury ober gant ur c’hembraeg unvan hag a vefe degemeret gant al lenneien e Kembre. Evit se e roas ul liv latin da c’herioù zo : skrivañ a rae eccles e-lec’h eglwys (iliz) ha discipulon e-lec’h disgybl(i)on (diskibled). Aet eo ar skrivadoù-se da get hiziv. Ha ne chom ket kalz roudoù eus e zoare-skrivañ er c’hembraeg a vremañ.

## Oberennoù

* Oll synnwyr pen Kembero ygyd (1547)
* A Dictionary in Englyshe and Welshe (1547)
* A briefe and a playne introduction, teaching how to pronounce the letters in the British tong (1550, eil embannadur e 1567)
* Kynniver Llith a Ban (1551)
* Y Testament Newydd (1567)

## Liammoù diavaez

* Testament Newydd, troidigezh William Salesbury enlinenn
* Y Bywgraffiadur Ar-lein – Williams Salesbury
# William Owen Pughe

William Owen Pughe (7 Eost 1759 – 4 Mezheven 1835) a oa un hendraour, ur yezhadurour hag ur geriadurour eus Kembre, anavezet abalamour d'e Welsh and English Dictionary, ur geriadur embannet e 1803, hag a gaver ennañ e-leizh a nevezc'herioù a reer "Pughisms" anezho e saozneg.

## Buhez

Ganet e voe William Owen e Llanfihangel-y-pennant, e Sir Feirionnydd, met dilojañ a reas e dud da vont da Ardudwy pa oa bugel. E 1776 ez eas da Londrez. Eno e reas anaoudegezh gant Owen Jones, un hendraour ha lenneg kembreat, ha mont a reas e 1782 e-barzh kevredigezh ar Gwyneddigion, m'en em vode Kembreiz Londrez troet gant al lennegezh kembraek. Labourat a reas e burev un alvokad da gentañ hag evel kelenner da c'houde, kelenner matematik en ur skol verc'hed ha kelenner-ti evit bugale familhoù pinvidik.
En em lakaat a reas da sevel ur geriadur kembraeg-saozneg. Evel geriadurour ha yezhadurour e savas martezeadennoù souezhus ha kinnig a reas kemmoù da zoare-skrivañ ar c'hembraeg.
E 1790 e timezas da Sarah Elizabeth Harper. Tri bugel o devoe, div verc'h hag ur mab, anavezet diwezhatoc'h evel lenneg hag istorour, Aneurin Owen.
E 1806 en devoe da hêrezh ti an aotrou Rice Pughe, eus Nantglyn, e Sir Ddinbych, hag a oa kar a-bell dezhañ. Neuze e ouzhpennas "Pughe" d'e anv William Owen. Diwar neuze e vevas en e aez hag e c'hallas gouestlañ e holl amzer vak d'e enklaskoù ha d'e skridoù. Pa'z eas kozh e tistroas da vevañ da Gembre, e 1825. Mervel a reas dek vloaz goude, e-kichen Llyn Mwyngil.

## Oberennoù

* (gol.), Barddoniaeth Dafydd ap Gwilym (1789)
* (gol.), The Heroic Elegies of Llywarch Hen (1792-94)
* (gol.), The Myvyrian Archaiology of Wales (1801-07)
* The Cambrian Biography (1803)
* A Grammar of the Welsh Language (1803)
* Geiriadur Cymraeg-Saesneg (1803)
* Cadwedigaeth yr Iaith Gymraeg (1808)
* Coll Gwynfa (1819), troet diwar Paradise Lost gant John Milton.
* Hu Gadarn (1822)

## Notennoù

* ↑ "The Invention of Tradition", Prys Morgan

## Liammoù diavaez

a vo kavet e Wikimedia Commons.
* Y Bywgraffiadur Cymreig Ar-lein
# William R. Tolbert, Jr.

William Richard Tolbert, Jr. (13 a viz Mae 1913, Bensonville - 12 a viz Ebrel 1980, Monrovia) a oa ur politikour eus Liberia, bet prezidant ar vro (1971-1980).
Besprezidant e oa pa varvas William Tubman ha dre-se e voe lakaet da brezidant d'an 23 a viz Gouere 1971. Aotren a reas krouidigezh ur strollad politikel all, ar Progressive Alliance of Liberia e 1978. Klask a reas digeriñ plasoù er gouarnamant d'an henvroidi hag a yae d'ober ar muiañniver eus poblañs ar vro. Dilezel a reas politikerezh Tubman hag a oa a-du krenn gant blok ar C'hornôg, skoulmañ darempredoù gant an URSS, Sina pe Kuba ha dre-se lakaat Liberia e-touez ar broioù disteud.
E miz Meurzh 1980 e verzas ar PAL ha herzel pennoù ar strollad war zigarez a dreitouriezh. D'an 12 a viz Ebrel e voe lazhet en un taol-Stad kaset da benn gant Samuel Doe ha soudarded all, holl anezhe henvroidi liberian.
g • ka • kePrezidanted Liberia :
* Joseph J. Roberts · Stephen Allen Benson · Daniel Bashiel Warner · James Spriggs Payne · Edward J. Roye · James Skivring Smith · Joseph J. Roberts · James Spriggs Payne · Anthony W. Gardiner · Alfred Francis Russell · Hilary R. W. Johnson · Joseph James Cheeseman · William D. Coleman · Garretson W. Gibson · Arthur Barclay · Daniel Edward Howard · Charles D. B. King · Edwin Barclay · William Tubman · William R. Tolbert, Jr. · Samuel Doe · Amos Sawyer · David D. Kpormakpor · Wilton G. S. Sankawulo · Ruth Perry · Charles G. Taylor · Moses Blah · Gyude Bryant · Ellen Johnson Sirleaf · George Weah ·
# William Rowan Hamilton

William Rowan Hamilton a zo bet ganet d'ar 4 a viz Eost 1805 ha marvet d'an 2 a viz Gwenholon 1865. Jedoniour, fizikour ha steredoniour iwerzhonat e oa.
# William Robert Ogilvie-Grant

William Robert Ogilvie-Grant, bet ganet d'ar 25 a viz Meurzh 1863 e kontelezh Móireabh (Bro-Skos) hag aet da Anaon d'ar 26 a viz Gouere 1924 e-kichen Reading (Berkshire, Bro-Saoz), a oa un evnoniour skosat.

## Listenn al laboused studiet gantañ
### Genadoù

* D : Dactylortyx,
* E : Eulipoa,
* P : Pithecophaga,
* R : Rhynchortyx,
* Z : Zosterornis.

### Spesadoù

* D : Dasycrotapha pygmaea,
* F
    Fulvetta formosana ha manipurensis,
* G
    Gorsachius magnificus (kerc'heiz-noz Hainan), Gymnobucco sladeni, Gymnophaps stalkeri,
* O
    Oriolus albiloris (glazaour dremm wenn), isabellae (glazaour Isabela) ha percivali (glazaour lost du),
* P
    Pithecophaga jefferyi, Prunella fagani (gwrac'hig Yemen),
* R : Regulus goodfellowi (dreolan-Formoza),
* S
    Sterrhoptilus dennistouni, Sylvia buryi, Syrmaticus mikado (fazan mikado),
* T
    Tephrozosterops stalkeri, Tockus jacksoni (kalao Jackson),
* V
    Vauriella goodfellowi hag insignis,
* Y : Yuhina brunneiceps,
* Z
    Zosterops stalkeri, Zosterornis striatus ha whiteheadi.

### Isspesadoù

* C : Crithagra canicapilla elgonensis.

## Notennoù ha daveennoù

* ↑ Ober a reer gant ar berradur Ogilvie-Grant e metoù al loenoniezh.
# William Scawen

William Scawen (1600–1689) a oa unan eus an dud a gemeras perzh en adsavidigezh ar c'herneveureg. Mont a reas e-barzh Ti ar C'humunioù pa voe dilennet da ezel e 1640. Sevel a reas a-du gant ar roueelourien e-pad Brezel Diabarzh Bro-Saoz.

## E vuhez

Mab e oa William Scawen da Robert Scawen, eus Lannales, hag Isabella Nicholls, eus Eglostudi. Un denjentil e oa. E miz Ebrel 1640 e voe anvet da ezel eus ar parlamant evit Lannales hag evit reter Logh. Sevel a reas a-du gant ar roueelourien e-pad Brezel Diabarzh Bro-Saoz ha kemer a reas pezh er stourmoù a-gevret gant soudarded a gaozee kerneveureg.

## E oberenn

Kompren a reas Scawen edo ar yezh-se o vont da get ha sevel a reas meur a skrid diwar he fenn war e gozhni. Etre 1679 ha 1680 e savas un droidigezh e saozneg eus ar varzhoneg hir Pascon agan Arluth. Sevel a reas notennoù diwar-benn "Passio Christi", ur rann eus an Ordinalia, un dornskrid skrivet e kerneveureg ha miret e Levraoueg Bodleian en Oxford. En un dornskrid meur a gant pajennad e teskriv yezh ha sevenadur pobl Kerne-Veur gwechall. Displegañ a ra ennañ petra eo abegoù diskar ar yezh-se hag en zouez e veneg an diouer a droidigezh eus ar Bibl e kerneveg hag an diouer a zarempred gant Breizh Vihan.

## Notennoù

* ↑ Visitation of the County of Cornwall in 1620
* ↑ St Tudy church, Cornwall; flickr
# William Pitt ar Yaouañ

William Pitt ar Yaouañ pe William Pitt Yaouank, pe William Pitt the Younger e saozneg, (28 a viz Mae 1759 – 23 a viz Genver 1806) a oa ur politikour e Breizh-Veur e dibenn an XVIII$^{vet}$ hag e deroù an XIX$^{vet}$ kantved. Yaouankañ Kentañ Ministr ar Rouantelezh Unanet e voe : pa’z as en e garg e 1783 ne oa nemet 24 bloaz. Kuitaat a reas e bost e 1801, met galvet e voe en-dro e 1804 ha chom a reas e penn ar gouarnamant betek e varv e 1806. Kañseller an Deñzorlez e voe ivez war un dro. Graet e vez William Pitt ar Yaouañ anezhañ dre ma oa heñvel e anv ouzh hini e dad, William Pitt an Henañ, hag a oa bet Kentañ Ministr araozañ.
E-pad respet William Pitt ar Yaouañ evel Kentañ Ministr, dindan ren ar roue George III, e c’hoarvezas traoù a bouez en Europa evel an Dispac'h Gall ha Brezelioù Napoleon. Anavezet eo William Pit evel an hini a renas Breizh-Veur er brezelioù a-enep Bro-C’hall. Met ur merour e oa da gentañ penn. Klask a rae an efedusted a-raok pep tra ha war e lerc’h e teuas ur rummad nevez a verourien varrek. Kreskiñ a reas an tailhoù evit dastum arc’hant d’ober brezel ouzh Bro-C’hall. Evit enebiñ ouzh ar riskl a oa da welet Iwerzhoniz o sevel a-du gant Bro-C’hall hag evit kas an unaniezh etre Breizh-Veur hag Iwerzhon war-raok, e voe savet gantañ Aktaoù Unaniñ 1800. Ul lañs nevez a roas d’an Tory Party hag a chomas er galloud e-pad meur a zekvloaz goude-se.
Daoust ma ne oa ket an den pouezusañ er vro, rak ar roue a oa ur galloud bras gantañ en amzer-se, e seller ouz William Pitt evel ur c’hentañ ministr meur. Kadarnaet e voe gantañ kefridi ar c’hentañ ministr evel an hini a ren labour an holl vinistrerezhioù. Gantañ e voe adlakaet ar vro en he flom goude Brezel dieubidigezh ar Stadoù Unanet, pa oa erru en ur stad fall a-walc’h. Lakaat a reas war-sav ur reizhiad tailhoù efedus.
Traoù zo avat ha ne zeuas ket a-benn da ober, evel lakaat fin da genwerzh ar sklaved, daoust ma voe votet ar « Slave Trade Act » d’ar 25 a viz Meurzh 1807, hag a lakaas un tamm harz d’ar sklaverezh. Gant an istorourien hag ar bolitikourien e vez sellet outañ memes tra evel unan eus ar re varrekañ e-touez Kentañ Ministred Breizh-Veur.
Ne oa ket gwall gozh pa varvas ; taget e oa gant an urloù, ha gwashaet e voe an traoù dre ma oa troet gant ar porto, aliet dezhañ gant ar vedisined ! Mervel a reas gant ur gouli er stomog pe er bouzelloù ha beziet e voe en Abati Westminster.

## Notennoù

* ↑ Charles Petrie, "The Bicentenary of the Younger Pitt", Quarterly Review, 1959, Vol. 297 Issue 621, pp 254–265
a vo kavet e Wikimedia Commons.
# William Segar

William Segar (c. 1554–1633) a oa ul livour saoz, poltredour hag ardamezour e lez ar rouanez Elesbed Iañ .

## Poltredoù diwar zorn William Segar

* Robert Dudley, Earl of Leicester, 1587
* Robert Devereux, Earl of Essex, c. 1590
* Ar rouanez Elesbed Iañ, the "Ermine Portrait" (a greder)
* Itron dianav, c. 1595 (a greder)
* Sir William Hickman
# Yezhoù soudanek

Ur skourr eus ar yezhoù nilez-saharek eo ar yezhoù soudanek.
Setu penaos e vez isrannet ar yezhoù er skourr-mañ:
* Yezhoù soudanek ar c'hreiz
* Yezhoù soudanek an norzh
* Yezhoù soudanek ar reter

## Gwelet ivez

* Yezhoù nilez-saharek
# Yezhoù sourmek

Un isskourr eus yezhoù kirek eo ar yezhoù sourmek.
Setu penaos e vez isrenket ar yezhoù en isskourr-mañ:
Madjangeg

## Gwelet ivez

* Yezhoù kirek
* Yezhoù nilez-saharek
# Yezhoù somaliek

Un is-skourr eus yezhoù kouchitek ar reter eo ar yezhoù somaliek, ennañ 6 Yezh komzet e Somalia:
* Dabarreg
* Garreg
* Djidoueg
* Mayeg
* Somalieg
* Tounieg

## Gwelet ivez

* Yezhoù kouchitek
* Yezhoù afrez-aziatek
# Yezhoù songayek an norzh

Un is-skourr eus ar yezhoù nilez-sahareh eo yezhoù songayek an norzh komzet er Sahara.
Levezonet-don eo bet ar yezhoù-mañ gant ar yezhoù berberek
Setu ar yezhoù pennañ en is-skourr-mañ:
* Tihichiteg
** Tagdaleg
** Tabarogeg
* Tadaksahakeg
* Tasawakeg
** Ingelsieg
** Emgedechieg(yezh varv)
* Korandjeg

## Gwelet ivez

* Yezhoù songayek
# Yezhoù soudanek ar reter

Un is-skourr eus ar yezhoù nilez-saharek eo yezhoù soudanek ar reter.
Setu penaos e vez isranent ar yezhoù en is-skourr-mañ:
* Yezhoù astaborek
** Yezhoù narek
** Yezhoù astaborek ar c'hornôg
*** Yezhoù noubek
*** Yezhoù tamek
* Yezhoù kirek-abaiek
** Yezhoù jebelek
*** Yezhoù jebelek ar reter
*** Yezhoù bertek
** Yezhoù kirek
*** Yezhoù temeinek
*** Yezhoù dadjouek
*** Yezhoù sourmek-nilotek
**** Yezhoù sourmek
**** Yezhoù nilotek

## Gwelet ivez

* Yezhoù soudanek
* Yezhoù nilez-saharek
# Yezhoù songayek

Un isskourr eus ar Yezhoù saharek-sahelek eo ar yezhoù songayek (saozneg songhay), renket d'o zro e-touez ar yezhoù nilez-saharek, komzet gant tro-dro da 3 milion a dud en Aljeria, Benin, Burkina Faso, Mali, Nijer ha Nijeria.
Isrannet e vez ar yezhoù songayek e daou vloc'had pennañ evel-henn:
* Yezhoù songayek ar su, komzet tro-dro d'ar Stêr Nijer
* Yezhoù songayek an norzh, komzet er sahara ha bet levezonet-don gant ar yezhoù berberek.

## Gwelet ivez

* Yezhoù nilez-saharek

## Liammoù diavaez

* Lec'hienn diwar-benn ar yezhoù songayek
# Yezhoù songayek ar su

Un is-skourr eus ar yezhoù nilez-saharek eo yezhoù songayek ar su komzet tro-dro d'ar Stêr Nijer.
Setu ar yezhoù pennañ en is-skourr-mañ:
* Zarmeg
* Dendieg (dendi)
* Kadoeg (kaado)
* Sennieg (senni)
** Sennieg koyraboroeg
** Sennieg houmbouriek

## Gwelet ivez

* Yezhoù songayek
# Yezhoù sonorek

Ur skourr eus ar yezhoù outoek-aztekek eo ar yezhoù sonorek.
Setu penaos e vez isrannet ar yezhoù en skourr-mañ:
* Opateg
* Yezhoù kahitek

## Gwelet ivez

* Yezhoù outoek-aztekek
# Yezhoù soudanek ar c'hreiz

Ur skourr eus ar yezhoù nilez-saharek eo yezhoù soudanek ar c'hreiz, komzet e Soudan ar Su, Republik Kreizafrika, Tchad, Ouganda ha Republik Demokratel Kongo.
Setu penaos e vez isrenket ar yezhoù er skourr-mañ:
* Yezhoù ar c'hornôg
** Yezhoù krechek
*** Krecheg
*** Adjeg
** Yezhoù bongoek-bagirmiek
*** Sinyareg
*** Yezhoù karaek
**** Karaeg
**** Fouroueg
**** Youroueg
*** Yezhoù bongoek
**** Bongoeg
**** Bakaeg
**** Djourmodoek
**** Belieg
**** Modaeg
**** Morokodoeg
**** Nyamouseg
**** Moloeg
**** Mitoueg
*** Yezhoù saraek-bagirmek
**** Birrieg
**** Fongoroeg
**** Valeg
**** Loutoseg
**** Berndeg
**** Bagirmieg
**** Berakoueg
**** Diseg
**** Geleg
**** Goulaeg
**** Kengeg
**** Nabaeg
**** Jayeg
**** Ngambayeg
**** Bedjondeg
**** Beboteg
**** Yomeg
**** Dagbaeg
**** Goreg
**** Goulayeg
**** Horoeg
**** Lakaeg
**** Mangoeg
**** Sareg
**** Mbayeg
**** Ngameg
**** Saradundjoeg
**** Kabademeg
**** Kabanaeg
**** Koulfaeg
**** Sarakabeg
* Yezhoù ar reter
** Yezhoù mangbetouek
*** Mangbetoueg
*** Lombieg
*** Asoeg
** Yezhoù mangboutouek-efek
*** Mangboutoueg
*** Mvoubeg
*** Ndoeg
*** Mamvoueg
*** Efeg
*** Leseg
** Yezhoù lendouek
*** Lendoueg
*** Bendieg
*** Ngitieg
** Yezhoù morouek-madiek
*** Moroueg
*** Madieg
*** Madieg ar su
*** Olouboeg
*** Avokayeg
*** Kelikoeg
*** Lougbareg
*** Logoeg
*** Aringeg
*** Omieg

## Gwelet ivez

* Yezhoù nilez-saharek
# Yezhoù soupirek-mamarek

Ur skourr eus ar yezhoù senoufoek eo ar yezhoù soupirek-mamarek komzet gant tro-dro da 750.000 den e Mali.
Setu rol ar yezhoù pennañ er skourr-mañ:

## Gwelet ivez

* Yezhoù nijerek-kongoek
* Yezhoù senoufoek
# Torricella Sicura

Torricella Sicura zo ur gumun en Italia, e proviñs Teramo, en Abruzzo.
# Torricella Verzate

Torricella Verzate zo ur gumun en Italia, e proviñs Pavia e Lombardia.
Da 810 a dud e save ar boblañs d'an 31 a viz Here 2022

## Notennoù

* ↑ (it) ISTAT
# Torri del Benaco

Torri del Benaco zo ur gumun eus Veneto e Proviñs Verona.
# Torrice

Torrice a zo ur gumun en Italia, e Lazio, e proviñs Frosinone.
# Torri di Quartesolo

Torri di Quartesolo zo ur gumun eus Italia, e Proviñs Vicenza, e rannvro Veneto.
# Torricella (Puglia)

Torricella zo ur gumun en Italia, en Puglia, e proviñs Taranto.
# Torri in Sabina

Torri in Sabina zo ur gumun italian e proviñs Rieti, e rannvro Lazio.
# Torricella

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Torricella zo un anv-lec'h italianek ha hini meur a gumun.

## Italia
### Kumunioù

* Torricella (Taranto), e proviñs Taranto (Puglia)
* Torricella del Pizzo, e proviñs Cremona (Lombardia)
* Torricella in Sabina, e proviñs Rieti (Lazio)
* Torricella Peligna, e proviñs Chieti (Abruzzo)
* Torricella Sicura, e proviñs Teramo (Abruzzo)
* Torricella Verzate, e proviñs Pavia (Lombardia)

### Ranngumunioù pe frazioni

* Torricella, frazione e Foligno e proviñs Perugia
* Torricella, e Fossombrone, e proviñs Pesaro e Urbino (Marche)
* Torricella, e Magione, e proviñs Perugia (Umbria)
* Torricella, e Motteggiana, e proviñs Mantova (Lombardia)
* Torricella, e Sissa Trecasali, e proviñs Parma (Emilia-Romagna)
* Torricella, kêriadenn e Valvasone Arzene, e proviñs Pordenone (Friuli-Venezia Giulia)

## Suis

* Torricella-Taverne, kumun e distrig Lugano (kanton Ticino)
# Torricella Peligna

Torricella Peligna zo ur gumun en Italia, en Abruzzo, e proviñs Chieti.
# Torri

Torri (Tourioù e brezhoneg) zo un anv-lec'h italianek.
* Torri del Benaco, e Proviñs Verona, e Veneto
* Torri di Quartesolo, e Proviñs Vicenza, e Veneto
* Torri in Sabina, e Proviñs Rieti, e Lazio

## Pennadoù kar

* Torre
* Torres
* Torretta
* Torricella
* Torricelli
# Viola (bleunioù)

Viola zo ur rumm plantoù bleuniaouek.
Ar bleunioù zo anvet melion (Viola riviniana), pe bokedoù-an-Dreinded hervez neuz ar petalennoù.
# Violante Aragon (1381-1443)

Violante Aragon , pe Violant d’Aragó en katalaneg (1381-1443), a oa rouanez Aragon. Merc'h e oa da Joan Iañ, roue Aragon, ha d'e bried Yolande de Bar,
Mamm e oa da Mari Anjev, a zimezas da Charlez VII, roue Bro-C'hall.